СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „Кемстийл“ ЕООД инвестиционно предложение за обособяване на площадка за рециклиране на бракувани кораби с местоположение поземлен имот с идентификатор 63427.8.417 по кадастралната карта и кадастралните регистри на гр. Русе, попада в обхвата на т. 11 „Други инвестиционни предложения“, буква „д” – „Съхраняване на метален скрап, включително скрап от моторни превозни средства“ от Приложение № 2 към чл. 93, ал. 1, т. 1 и т. 2 на Закона за опазване на околната среда и на основание чл. 93, ал. 1, т. 1 от Закона подлежи на преценяване необходимостта от извършване на ОВОС. 
Възложителят е заявил писмено, че желае да се възползва от опционалната разпоредба на чл. 93, ал. 9, т. 1 на ЗООС, т.е. да се проведе задължителна процедура по ОВОС, без да се извършва етапа на преценяване на необходимостта от извършване на ОВОС.
Съгласно чл. 39, ал. 3 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), по критериите на чл. 16 от същата, е извършена преценка за вероятната степен на отрицателно въздействие, според която ИП няма вероятност да окаже значително отрицателно въздействие върху предмета и целите на опазване в най-близко разположените защитени зони BG0000608 „Ломовете” и BG0002025 „Ломовете”.

             Възложителят е уведомен за действията, които трябва да предприеме с писмо на РИОСВ – Русе с изх. № АО-5381-2-27.12.2018 г.
 Копие на писмото е изпратено в Община Русе. 
